turjo4nis/wikipedia-bn-dump-20250701 huggingface dataset:
মনীন্দ্রভূষণ গুপ্ত

মনীন্দ্রভূষণ গুপ্ত ( জন্ম: ১৮৯৮ - মৃত্যু ১০ ফেব্রুয়ারি, ১৯৬৮) প্রখ্যাত বাঙালি চিত্রশিল্পী ।

জন্ম ও প্রারম্ভিক জীবন 
মনীন্দ্রভূষণের জন্ম অধুনা বাংলাদেশের ঢাকার আউটশাহি গ্রামে । পিতা ছিলেন রাজেন্দ্রভূষণ গুপ্ত ।

মনীন্দ্রভূষণের প্রারম্ভিক পড়াশোনা বাড়ীতেই গৃহশিক্ষকের কাছে। ছোট বেলায় নিজের হাতে পূজার প্রতিমা গড়তেন। স্লেট পেনসিলে স্কেচ আঁকায় আগ্রহ ছিল। ১১ বৎসর বয়সে ১৯০৯ খ্রিস্টাব্দে শান্তিনিকেতনে ব্রহ্মচর্যের বিদ্যালয়ের পড়তে আসেন। তার প্রথম পাঠ অসিতকুমার হালদারের নিকট।  কলাভবনে চিত্রকলাবিদ্যা শেখেন। মাঝে ঢাকায় জগন্নাথ কলেজে বি.এ পড়াশোনা শুরু করলেও গান্ধীজীর অসহযোগ আন্দোলনে যোগ দিয়ে পড়াশোনা ত্যাগ করেন। শিল্পাচার্য নন্দলাল বসুর প্রথম  ছাত্রদলের অন্যতম ছিলেন মনীন্দ্রভূষণ। রমেন্দ্রনাথ চক্রবর্তী, বিনোদ বিহারী মুখোপাধ্যায় রামকিঙ্কর বেইজ   প্রমুখেরা মনীন্দ্রভূষণের সমসাময়িক ছিলেন ।

কর্ম জীবন ও শিল্প নিদর্শন 
১৯১৬ খ্রিস্টাব্দে Indian Society of Oriental Art এ তার প্রথম প্রদর্শনী অনুষ্ঠান হয়। অন্ধ্র জাতীয় কলাশালায় পর সিংহলে ( বর্তমানে শ্রীলঙ্কা) আনন্দ কলেজে কলা বিভাগের প্রধান হিসাবে দু-বছর ছিলেন এবং গবেষণা করেন। এই সময় সিগিরিয়া গুহার শিল্পনিদর্শন দেখে বহু ছবি আঁকেন । ১৯৩১ খ্রিস্টাব্দ  হতে ১৯৫৩ খ্রিস্টাব্দ কলকাতার সরকারী আর্ট কলেজে শিক্ষকতা করেন। এই সময় বাংলাদেশের প্রখ্যাত চিত্রশিল্পী জয়নুল আবেদিন তার ছাত্র ছিলেন। মনীন্দ্রভূষণের নৈসর্গিক চিত্রে বিশেষ আকর্ষণ ও এক নিজস্ব ধারা ছিল। তার অঙ্কিত ছবির মধ্যে ' মালবিকা ',' দেবযানী ' বিজয় সিংহের সিংহল যাত্রা ' উল্লেখযোগ্য । তার ছবিগুলিকে মোটামুটি চারভাগে ভাগ করা যায় । যেমন - পুরাণ ও মহাকাব্যে বর্ণিত ছবি, নিসর্গ দৃশ্যাবলি, বিভিন্ন শ্রেণীর নর-নারী তথা প্রতিকৃতি-জাতীয় রচনা এবং ড্রয়িং ও স্কেচ।  বাংলার তথা বাংলাদেশের গ্রামের বিভিন্ন রূপ তার ছবিতে বিশেষ স্থান পেত। শিল্প, শিল্পী ও শিল্পতত্ত্ব বিষয়ক বহু প্রবন্ধ বাংলা ও ইংরাজীতে লিখেছেন । এমন কি কাগজ প্রস্তুত ও গালাশিল্প  সম্বন্ধে মনীন্দ্রভূষণের প্রবন্ধাবলী প্রামাণিক হিসাবে গণ্য হয়।

উল্লেখযোগ্য রচনা 

 সিংহলের শিল্প ও সভ্যতা
 Impressions of Pilgrimage of Kadarnath and Badrinath in Twelve Linocuts

মৃত্যু 
ইংরাজী ১৯৬৮ খ্রিস্টাব্দে র ১০ ই ফেব্রুয়ারি মনীন্দ্রভূষণ গুপ্ত প্রয়াত হন ।

তথ্যসূত্র 

সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাংলা চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৩৫ দ্রষ্টব্য ।

১৮৯৮-এ জন্ম
১৯৬৮-এ মৃত্যু
বাঙালি শিল্পী
জুডি (চলচ্চিত্র)

জুডি হল মার্কিন গায়িকা ও অভিনেত্রী জুডি গারল্যান্ডকে নিয়ে রুপার্ট গুল্ড পরিচালিত ২০১৯ সালের জীবনীমূলক নাটকীয় চলচ্চিত্র। এটি পিটার কোইলারের অলিভিয়ে ও টনি পুরস্কার মনোনীত ওয়েস্ট এন্ড ও ব্রডওয়েতে মঞ্চস্থ এন্ড অব দ্য রেইনবো নাটকের চলচ্চিত্রায়ন। এতে নাম ভূমিকায় অভিনয় করেন রানে জেলওয়েগার, এবং পার্শ্ব চরিত্রে অভিনয় করেন জেসি বাকলি, ফিন উইটরক, রুফাস সিওয়েল, ও মাইকেল গ্যামবন।

জুডি চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালে ৩০শে আগস্ট টেলুরাইড চলচ্চিত্র উৎসবে এবং পরে ২০১৯ সালের ২৭শে সেপ্টেম্বর মার্কিন যুক্তরাষ্ট্রে এবং ২রা অক্টোবরযুক্তরাজ্যের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $৩৯.৮ মিলিয়ন আয় করে। পাশাপাশি চলচ্চিত্রটি সমালোচকদের নিকট থেকেও ইতিবাচক পর্যালোচনা অর্জন করে, বিশেষ করে জেলওয়াগারের অভিনয়, যা তার কর্মজীবনের অন্যতম সুন্দর কাজ বলে গণ্য করা হয়। তার অভিনয়ের জন্য তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার, এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন।

কুশীলব
 রানে জেলওয়েগার - জুডি গারল্যান্ড
 ডার্সি শ - কিশোরী জুডি গারল্যান্ড
 ফিন উইটরক - মিকি ডিন্স
 জেসি বাকলি - রোজালিন ওয়াইল্ডার
 রুফাস সিওয়েল - সিডনি লুফট
 মাইকেল গ্যাম্বন - বার্নার্ড ডেলফন্ট
 রিচার্ড কর্ডারি - লুইস বি. মেয়ার
 বেলা রামজি - লর্না লুফ্‌ট
 রয়েস পিয়ারসন - বার্ট
 অ্যান্ডি নাইম্যান - ড্যান
 ড্যানিয়েল সার্কেইরা - স্ট্যান
 আর্থার ম্যাকবেইন - অ্যাসকিথ
 জন ড্যাগলেইশ - লনি ডনেগান
 জেমা-লিয়া ডেভেরোয়া - লাইজা মিনেলি
 ডেভিড রুবিন - নোয়েল
 লেউইন লয়েড - জোই লুফ্‌ট
 ফেনেলা উলগার - মার্গারেট হ্যামিলটন
 গাস ব্যারি - মিকি রুনি

মুক্তি
জুডি চলচ্চিত্রটির প্রদর্শনী হয় ২০১৯ সালের ৩০শে আগস্ট টেলুরাইড চলচ্চিত্র উৎসবে। এছাড়া এটি ২০১৯ সালের ১০ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি ২০১৯ সালের ২৭শে সেপ্টেম্বর রোডসাইড অ্যাট্রাকশন্স ও এলডি এন্টারটেইনমেন্ট কর্তৃক মার্কিন যুক্তরাষ্ট্রে এবং ২রা অক্টোবর টুয়েন্টিয়েথ সেঞ্চুরি ফক্স ও পাথস ব্রিটিশ ডিস্ট্রিবিউটর্স কর্তৃক যুক্তরাজ্যের প্রেক্ষাগৃহে মুক্তি পায়।

বক্স অফিস
জুডি চলচ্চিত্রটি মার্কিন যুক্তরাষ্ট্র ও কানাডায় $২৪.২ মিলিয়ন এবং অন্যান্য অঞ্চলে $১৫.৬ মিলিয়ন আয় করে, ফলে বিশ্বব্যাপী এর মোট আয় দাঁড়ায় $৩৯.৬ মিলিয়ন।

তথ্যসূত্র

বহিঃসংযোগ

 
 
 Official webpage of the play End of the Rainbow 

২০১৯-এর চলচ্চিত্র
ব্রিটিশ চলচ্চিত্র
নাটক অবলম্বনে ব্রিটিশ চলচ্চিত্র
মার্কিন চলচ্চিত্র
নাটক ভিত্তিক মার্কিন চলচ্চিত্র
ঔষধ সম্পর্কিত চলচ্চিত্র
সত্য ঘটনা অবলম্বনে নাট্য চলচ্চিত্র
লন্ডনের পটভূমিতে চলচ্চিত্র
লস অ্যাঞ্জেলেসের পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
বাফটা বিজয়ী (চলচ্চিত্র)
১৯৩০-এর দশকের পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
১৯৬৯-এর পটভূমিতে চলচ্চিত্র
লন্ডনে ধারণকৃত চলচ্চিত্র
অভিনয়শিল্পী সম্পর্কে চলচ্চিত্র
পাইনউড স্টুডিওজে ধারণকৃত চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
রতন সিদ্দিকী

ড. রতন সিদ্দিকী একজন বাংলাদেশী শিক্ষক, গবেষক, নাট্যকার এবং নাটকে বাংলা একাডেমি সাহিত্য পুরস্কার প্রাপ্ত লেখক।

কর্ম জীবন 
রতন সিদ্দিকী জাতীয় শিক্ষাক্রম ও পাঠ্যপুস্তক বোর্ডের দায়িত্বপ্রাপ্ত চেয়ারম্যান ছিলেন।বর্তমানে তিনি রাজধানীর সরকারি তিতুমীর কলেজে বাংলা বিভাগের অধ্যাপক হিসেবে কর্মরত৷  তিনি রাজশাহী বিশ্ববিদ্যালয়ের সাবেক ছাত্র। তিনি বাংলা বিভাগের ছাত্র ছিলেন। তিনি মতিহারে ১৯৮২ থেকে ১৯৮৯ সাল পর্যন্ত অবস্থান করেন। তিনি শের-ই-বাংলা হলের ছাত্র ছিলেন। তিনি রাবি থেকে এমফিল ও পিএইচডি করেন। তিনি উদীচী কেন্দ্রীয় সংসদের সহ-সভাপতি ও বাংলাদেশ প্রগতি লেখক সংঘের সাধারণ সম্পাদক ছিলেন।

সাহিত্যকর্ম 
 কতিপয় নাট্যকৃতি
 গৃহবৈরী (২০১৫)
 কালের খেয়া (২০১৪)
 প্রমিত বাংলা উচ্চারন অভিধান (মার্চ, ২০১৫)
 প্রমিত বাংলা বানান অভিধান (আগস্ট, ২০১৬)
 ভ্রান্তি-বিভ্রান্তির দেশভাগ ১ম খন্ড (ফেব্রুয়ারি, ২০১৯)

তথ্যসূত্র 

নাটকে বাংলা একাডেমি সাহিত্য পুরস্কার বিজয়ী
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষাবিদ
বাঙালি লেখক
মাঝগ্রাম জংশন রেলওয়ে স্টেশন

মাঝগ্রাম জংশন রেলওয়ে স্টেশন বাংলাদেশের রাজশাহী বিভাগের নাটোর জেলার লালপুর উপজেলার দুয়ারিয়া ইউনিয়নে অবস্থিত।রেলওয়ে জংশন স্টেশনটি বাংলাদেশের পশ্চিমাঞ্চলের অন্তর্ভুক্ত একটি রেলওয়ে জংশন।

রেলপথ 
মাঝগ্রাম  রেলওয়ে জংশন স্টেশন হতে দক্ষিণ পূর্ব বরাবর পাবনা শহর হয়ে ঢালারচর পর্যন্ত ব্রগেজ রেলপথ রয়েছে এবং পূর্ব বরাবর যমুনা সেতু  হয়ে ঢাকা পর্যন্ত  ডুয়েলগেজ  রেলপথ রয়েছে।

অবকাঠামো 
আউটার সিগন্যাল কাঠামো:

স্টেশনটির রেল লাইন পরিচালনা ও পরিবর্তন  ডিজিটাল  সিস্টেমে হয়ে থাকে। স্টেশনের উভয়পাশে ২টি করে মোট ৪টি ডিজিটাল  সিস্টেমের আউটার সিগন্যাল পয়েন্ট আছে।  উভয়পাশে প্রধান  আউটার সিগন্যাল পোলে  প্রবেশকৃত ট্রেনকে তিনটি   লাইনের পথ পরিবর্তনের নির্দেশনা দিতে সক্ষম । ট্রেনকে স্টেশনে প্রবেশের অনুমতি দিলে আউটার সিগন্যালে হলুদ বাতি   জ্বলে ওঠে এবং ট্রেনকে প্রবেশের অনুমতি না দিলে লাল বাতি জ্বলে ওঠে। ট্রেন থ্রু পাস্  নির্দেশনা দিলে হোম এবং আউটার উভয় সিগন্যালে সবুজ বাতি জ্বলে  ।  নির্দেশক বাতিগুলো বিদ্যুৎ শক্তির মাধ্যমে জ্বলে থাকে। স্টেশনের সিগন্যাল  কক্ষ হতে ডিজিটাল  উপায়ে কম্পিউটার দ্বারা সকল  সিগন্যাল পরিচালিত হয়।

ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় মাঝগ্রাম রেলওয়ে স্টেশন তৈরী হয়। ২০১৮ সালে মাঝগ্রাম থেকে পাবনা পর্যন্ত রেললাইন চালু হলে মাঝগ্রাম জংশন স্টেশনে পরিণত হয়।রেলওয়ে স্টেশনটি নাটোর ও পাবনা জেলার সীমান্তবর্তী রেলওয়ে স্টেশন।

পরিষেবা
মাঝগ্রাম জংশন রেলওয়ে স্টেশন দিয়ে যে সকল ট্রেন যাত্রাবিরতি দেয়  :

যে সকল যাত্রীবাহী ট্রেন থ্রু পাস যায় :

একতা এক্সপ্রেস
দ্রুতযান এক্সপ্রেস 
পঞ্চগড় এক্সপ্রেস
লালমনি এক্সপ্রেস
রংপুর এক্সপ্রেস
নীলসাগর এক্সপ্রেস
কুড়িগ্রাম এক্সপ্রেস
সিল্কসিটি এক্সপ্রেস
ধুমকেতু এক্সপ্রেস
পদ্মা এক্সপ্রেস
বনলতা এক্সপ্রেস
চিত্রা এক্সপ্রেস
বুড়িমারী এক্সপ্রেস

তথ্যসূত্র

বাংলাদেশের রেলওয়ে জংশন স্টেশন
নাটোর জেলার রেলওয়ে স্টেশন
মেগান কেলি

মেগেইন মেরি কেলি (জন্ম নভেম্বর ১৮, ১৯৭০)  একজন আমেরিকান সাংবাদিক এবং অ্যাটর্নি যিনি ফক্স নিউজ এ ২০০৪ সাল থেকে ২০১৭ পর্যন্ত নিউজ অ্যাঙ্কর ছিলেন এবং ২০১৭থেকে ২০১৮ পর্যন্ত এনবিসি নিউজের সাথে একটি টক শো হোস্ট করেন। বর্তমানে  তিনি  তার ইনস্টাগ্রাম এবং ইউটিউব চ্যানেলে স্ব-প্রতিবেদন করছেন । 

ফক্স নিউজে, কেলি আমেরিকা লাইভ অনুষ্ঠান  হোস্ট করতেন ।এর পূর্বে যে, সহ-হোস্ট করা  বিল হেমার এর সঙ্গে  সহকারী হিসাবে আমেরিকা'স  নিউজরুম  অনুষ্ঠান  হোস্ট করতেন । ২০০৭ থেকে ২০১২ সাল পর্যন্ত দুই সাংবাদিক ফক্স নিউজ চ্যানেলের ন ববর্ষের আগের দিন অনুষ্ঠান  হোস্ট করতেন। এছাড়াও কেলি বিশেষকরে দি কেলি ফাইল  অনুষ্ঠান টি  অক্টোবর ২০১৩ থেকে  জানুয়ারী ২০১৭ পর্যন্ত হোস্ট করেছিলেন। ২০১৪ সালে কেলি টাইম পত্রিকার  প্রভাবশালী ১০০ জন ব্যক্তির  তালিকায় অন্তর্ভুক্ত হয়েছিলেন।  কেলি জানুয়ারী ২০১৭সালে এ ফক্স নিউজ ছেড়ে দেন এবং  এনবিসি নিউজে যোগদান করেন। তিনি সেপ্টেম্বর ২০১৭ এর মেগেইন কেলি টুডে  তার প্রোগ্রামের সাথে সকালের শো টুডে তৃতীয় ঘণ্টা হোস্টিং শুরু করেছিলেন। শোটি ২৬, অক্টোবর, ২০১৮ সালে  বাতিল করা হয়েছিল এবং তিনি জানুয়ারী ২০১৯ সালে এই নেটওয়ার্কট ছেড়ে চলে যান।

তথ্যসূত্র 

জীবিত ব্যক্তি
১৯৭০-এ জন্ম
ইলিনয়ের সাংবাদিক
মার্কিন আত্মজীবনীকার
মার্কিন নারী সাংবাদিক
মার্কিন রোমান ক্যাথলিক
ইতালীয় বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন সাংবাদিক
২১শ শতাব্দীর মার্কিন লেখিকা
ইলিনয়ের স্বতন্ত্র রাজনীতিবিদ
আনাস্তাসিওস সিদিরোপুলোস

আনাস্তাসিওস "তাসোস" সিদিরোপুলোস (গ্রীক: Αναστάσιος "Τάσος" Σιδηρόπουλος; জন্ম: ৯ আগস্ট ১৯৭৯) হলেন একজন গ্রীক ফুটবল রেফারি। তিনি ২০১৩–১৪ উয়েফা ইউরোপা লিগে রেফারির দায়িত্ব পালন করেছেন। সিদিরোপুলোস ২০১১ সালে ফিফার তালিকাভুক্ত রেফারি হন।

তথ্যসূত্র 

১৯৭৯-এ জন্ম
জীবিত ব্যক্তি
গ্রীক ফুটবল রেফারি
উয়েফা ইউরোপা লিগের রেফারি
শামসুন্নাহার হলে পুলিশী অভিযান

শামসুন্নাহার হলে পুলিশী অভিযান হচ্ছে ২০০২ সালের ২৩ জুলাই  ঢাকা বিশ্ববিদ্যালয়ের শামসুন্নাহার হলে বাংলাদেশ পুলিশের একটি অভিযানকে বোঝায়। এই অভিযানের ফলে ২০০ শিক্ষার্থী আহত হয় এবং বাংলাদেশের শামসুন্নাহার হল ট্র্যাজেডি দিবস হিসাবে এই কাল রাত্রিকে স্মরণ করা হয়।

পটভূমি
২০০২ সালে বাংলাদেশ জাতীয়তাবাদী দল ক্ষমতায় ছিল এবং জাতীয়তাবাদী ছাত্রদল ছিলো তাদের ছাত্র সংগঠন। ঢাকা বিশ্ববিদ্যালয়ের শামসুন্নাহার হলের শিক্ষার্থীরা ছাত্রাবাসে জাতীয়তাবাদী ছাত্রদলের নেতাদের অননুমোদিত থাকার প্রতিবাদ জানিয়েছিল।

ঘটনা 
২০০২ সালের ২৩ জুলাই পুলিশ মধ্যরাতে এই হলের আস্তানায় অভিযান চালায়। পুলিশের কর্মকর্তারা ছাত্রীনিবাসের বাসিন্দাদের টেনে এনে আক্রমণ করে। পুলিশ জাতীয়তাবাদী ছাত্রদলের নেতাদের সহযোগিতায় এই অভিযানে যোগ দেয়।

প্রতিক্রিয়া
এই হামলার পরদিন বিশ্ববিদ্যালয় জুড়ে প্রতিবাদ করা হয়েছিল। এই অভিযানের পরে ঢাকা বিশ্ববিদ্যালয়ের উপাচার্য অধ্যাপক আনোয়ারউল্লাহ চৌধুরী পদত্যাগ করতে বাধ্য হন। বিশ্ববিদ্যালয়ের প্রক্টরও পদত্যাগ করেছিলেন। প্রধানমন্ত্রী খালেদা জিয়া এই ঘটনা তদন্তের জন্য কমিশন গঠনের নির্দেশ দিয়েছিলেন। বিচারপতি এম তাফাজ্জুল ইসলামের সমন্বয়ে এক ব্যক্তির একটি কমিশন গঠিত হয়েছিল। তদন্ত প্রতিবেদনে বাংলাদেশ পুলিশের অতিরিক্ত জেলা প্রশাসক আবদুর রহিম এবং ঢাকা বিশ্ববিদ্যালয়ের কর্মকর্তাদের উপর এই ঘটনার জন্য দোষারোপ করা হয়েছিল। এই অভিযানের নেতৃত্বে ছিল পুলিশ অফিসার কোহিনূর মিয়া।

উত্তরাধিকার
২০০৩ সালে, এই অভিযানের প্রথম বার্ষিকীতে, বাংলাদেশ ছাত্রলীগ কেন্দ্রীয় শহীদ মিনারে একটি মোমবাতির মিছিল করেছিল। নির্যাতনের বিরুদ্ধে শিক্ষার্থীরা উপাচার্য সৈয়দ মুহাম্মদ আবুল ফায়েজের কাছে স্মারকলিপি জমা দিয়ে দায়ীদের বিরুদ্ধে ব্যবস্থা নেওয়ার আহ্বান জানিয়েছিল। অভিযানের দিনটিকে শামসুন্নাহার হল ট্র্যাজেডি দিবস হিসাবে স্মরণ করা হয়।

তথ্যসূত্র

২০০২-এ বাংলাদেশ
২১শ শতাব্দীতে ঢাকা
ঢাকা বিশ্ববিদ্যালয়ের ইতিহাস
বাংলাদেশে অপরাধ
ঢাকা বিশ্ববিদ্যালয়ের আবাসিক হল
বাংলাদেশ জাতীয়তাবাদী ছাত্রদল
বেহালা চৌরাস্তা মেট্রো স্টেশন

বেহালা চৌরাস্তা মেট্রো স্টেশন হল ভারতের কলকাতার দক্ষিণাঞ্চলের বেহালা এলাকায় কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।

অবস্থান 
এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল ১.৩৩ কিলোমিটার দূরে অবস্থিত সখেরবাজার মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা বাজার মেট্রো স্টেশন।

ইতিহাস 
২০১০-২০১১ অর্থবর্ষের রেল বাজেটে কলকাতা মেট্রো লাইন ৩  এর অনুমোদিত হয় এবং  নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।

স্টেশন

গঠন
কলকাতা মেট্রোর লাইন ৩-এর অন্তর্গত বেহালা চৌরাস্তা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

স্টেশন বিন্যাস

পরিকাঠামো 
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।

বিদ্যুৎ ও  সংকেত ব্যবস্থা 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

পরিষেবা 
যদিও কলকাতা মেট্রো ঘোষণা করেছিল যে এটি 2021 সালে খোলা হবে,  তবে এটি 30 ডিসেম্বর 2022-এ খোলা হয়েছে।

ছবি

তথ্যসূত্র

বহিঃসংযোগ

কলকাতা মেট্রোর স্টেশন
লিটল উইমেন (২০১৯-এর চলচ্চিত্র)

লিটল উইমেন হল গ্রেটা গারউইগ রচিত ও পরিচালিত নাট্য চলচ্চিত্র। এটি লুইজা মে অ্যালকটের ১৮৬৮ সালের একই নামের উপন্যাস অবলম্বনে নির্মিত। এতে শ্রেষ্ঠাংশে অভিনয় করেছেন সার্শা রোনান, এমা ওয়াটসন, ফ্লোরেন্স পিউ, এলিজা স্ক্যানলেন, লরা ডার্ন, টিমাথি শালামে, ট্রেসি লেটস, বব ওডেনকার্ক, জেমস নর্টন, লুইস গ্যারেল, ক্রিস কুপার ও মেরিল স্ট্রিপ।

লিটল উইমেন চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ২৫শে ডিসেম্বর সনি পিকচার্স রিলিজিং কর্তৃক মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি সমালোচনামূলক প্রশংসা অর্জন করে এবং বিশ্বব্যাপী $১৭৭ মিলিয়ন আয় করে। চলচ্চিত্রটি ৯২তম একাডেমি পুরস্কারে শ্রেষ্ঠ চলচ্চিত্রসহ ছয়টি বিভাগে মনোনয়ন লাভ করে, ও শ্রেষ্ঠ পোশাক পরিকল্পনা বিভাগে পুরস্কৃত হয়। এছাড়া চলচ্চিত্রটি ৭৩তম ব্রিটিশ একাডেমি চলচ্চিত্র পুরস্কারে পাঁচটি বিভাগে মনোনয়ন থেকে শ্রেষ্ঠ পোশাক পরিকল্পনা বিভাগে পুরস্কৃত হয়, এবং ৭৭তম গোল্ডেন গ্লোব পুরস্কারে দুটি বিভাগে মনোনয়ন লাভ করে।

কুশীলব
 সার্শা রোনান - জোসেফিন "জো" মার্চ
 এমা ওয়াটসন - মার্গারেট "মেগ" মার্চ
 ফ্লরেন্স পিউ - অ্যামি মার্চ
 এলিজা স্ক্যানলেন - এলিজাবেথ "বেথ" মার্চ
 লরা ডার্ন - মার্মি মার্চ
 টিমাথি শালামে - থিওডোর "লরি" লরেন্স
 ট্রেসি লেটস - মিস্টার ড্যাশউড
 বব ওডেনকার্ক - মার্চদের পিতা
 জেমস নর্টন - জন ব্রুক
 লুইস গ্যারেল - ফ্রেডরিক ভায়ের
 জেন হুদিশেল - হ্যানা
 ক্রিস কুপার - মিস্টার লরেন্স
 মেরিল স্ট্রিপ - আন্ট মার্চ
 রাফায়েল সিলভা - ফ্রিডরিখের বন্ধু
 ড্যাশ বারবার - ফ্রেড ভন
 হ্যাডলি রবিনসন - স্যালি গার্ডিনার মোফাট
 অ্যাবি কুইন - অ্যানি মোফাট
 ম্যারিঅ্যান প্লাঙ্কেট - মিসেস কার্ক

মুক্তি
লিটল উইমেন চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ৯ই ডিসেম্বর রিও ডি জানেইরো আন্তর্জাতিক চলচ্চিত্র উৎসবের প্রারম্ভিক চলচ্চিত্র হিসেবে প্রদর্শিত হয়। চলচ্চিত্রটি ২০১৯ সালের ২৫শে ডিসেম্বর সনি পিকচার্স রিলিজিং-এর পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়।

তথ্যসূত্র

বহিঃসংযোগ

 
 
 

২০১৯-এর চলচ্চিত্র
২০১০-এর দশকের নাট্য চলচ্চিত্র
কলাম্বিয়া পিকচার্সের চলচ্চিত্র
গ্রেটা গারউইগ পরিচালিত চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
মার্কিন প্রণয়ধর্মী নাট্য চলচ্চিত্র
নিউ ইয়র্ক শহরের পটভূমিতে চলচ্চিত্র
প্যারিসের পটভূমিতে চলচ্চিত্র
লেখক সম্পর্কে চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন গৃহযুদ্ধের চলচ্চিত্র
মার্কিন ঐতিহাসিক প্রণয়ধর্মী চলচ্চিত্র
বাফটা বিজয়ী (চলচ্চিত্র)
রিজেন্সির চলচ্চিত্র
আলেকসঁদ্র দেসপ্লা সুরারোপিত চলচ্চিত্র
২০১০-এর দশকের নারীবাদী চলচ্চিত্র
খন্ডলের মিষ্টি

খন্ডলের মিষ্টি বাংলাদেশের ফেনী জেলার খন্ডল নামক স্থানে উৎপন্ন একটি মিষ্টি যা ফেনী অঞ্চলে বিখ্যাত এবং খুবই জনপ্রিয়। এটি মূলত রসগোল্লার একটি ভিন্ন সংস্করণ। এ মিষ্টিটির বিশেষত্ব হল বাংলাদেশের অন্যান্য সব মিষ্টি ঠান্ডা বা স্বাভাবিক তাপমাত্রায় খাওয়া হলেও খন্ডলের মিষ্টি ঠান্ডা খাওয়ার পাশাপাশি গরম গরমও খাওয়া হয়।

ইতিহাস
প্রায় গত ৫০ বছর ধরে ঐতিহ্য ধরে রেখে তৈরি হচ্ছে পরশুরামের খন্ডলের মিষ্টি। অতীত ঘেঁটে জানা যায়, স্বাধীনতার পরপরই স্থানীয় কবির আহাম্মদ পাটোয়ারী বক্সমাহমুদ ইউনিয়নের খন্ডল হাইস্কুলের পাশে ছোট একটি মিষ্টির দোকান দেন। ওই দোকানে কারিগর হিসেবে কাজ নেন কুমিল্লার যোগল চন্দ্র দাস নামে এক ব্যক্তি। অল্পদিনের মধ্যেই তার তৈরি সুস্বাদু মিষ্টির খ্যাতি ছড়িয়ে পড়ে আশপাশের এলাকায়। একসময় এলাকার নামেই তা পরিচিত হয়ে ওঠে খন্ডলের মিষ্টি নামে।

উপকরণ
ছানা
ময়দা
চিনির সিরাপ

প্রস্তুত প্রণালী
খন্ডলের মিষ্টি তৈরিতে গরুর খাঁটি দুধ যা থেকে ছানা তৈরি করা হয়, সামান্য ময়দা ও চিনি ব্যবহার করা হয়। মিষ্টির সঙ্গে অন্য কোনো রাসায়নিক উপাদান মেশানো হয় না। দুধের সঙ্গে সামান্য ময়দা ব্যবহার করা হয় ছানাকে গাঢ় করার জন্য। প্রথমে দুধ ও ময়দার মিশ্রণ থেকে ছানা তৈরি করা হয়। এরপর ছানা থেকে তৈরি করা হয় মন্ড, মন্ড থেকে হয় গোলাকার মিষ্টি। এরপর সে মিষ্টি তেলে ভেজে তা চিনি দিয়ে তৈরি সিরাপে ডুবিয়ে রাখা হয়।

তথ্যসূত্র 

বাংলাদেশী খাবার
বাংলাদেশী মিষ্টান্ন
ফেনী জেলা
বৃহত্তম মরুভূমির তালিকা

এটি হল পৃথিবীর বৃহত্তম মরুভূমিসমূহের তালিকা। এখানে ৫০,০০০ বর্গ কিমি এর চেয়ে বড় মরুভূমিসমূহকে অন্তর্ভুক্ত করা হয়েছে।

তালিকা

তথ্যসূত্র 

মরুভূমি
ভূতত্ত্ব-সম্পর্কিত তালিকা
মরুভূমি ও শুষ্ক গুল্মভূমি
আয়তন অনুযায়ী তালিকা
শারদা সিনহা

শারদা সিনহা (১ অক্টোবর ১৯৫২ – ০৫ নভেম্বর ২০২৪) একজন ভারতীয় লোকসঙ্গীত শিল্পী। তিনি মূলতঃ মৈথিলী ভাষার কণ্ঠশিল্পী যদিও তিনি ভোজপুরী এবং মগহী ভাষার গানে কণ্ঠদান করেছেন। তিনি ছট পূজার গান 'হো দিননাথ'-এর মৈথিলী সংস্করণ গেয়ে বিশেষভাবে পরিচিতি লাভ করেছিলেন। মৈথিলী লোকসঙ্গীতের ক্ষেত্রটিতে তাঁর অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী এবং ২০১৮ সালে তৃতীয় সর্বোচ্চ অসামরিক সম্মান পদ্মভূষণ প্রদান করে।

জীবনী
১৯৫২ সালের ১ অক্টোবর তারিখে বিহার-এর মিথিলা ক্ষেত্রের সুপোয়াল জেলার হুলাস গ্রামে শারদা সিনহার জন্ম হয়েছিল। তাঁর পিতা সুখদেব ঠাকুর বিহার সরকারের শিক্ষা বিভাগের একজন প্রধান ছিলেন। ছোট থেকে শারদার সঙ্গীতের প্রতি আগ্রহ থাকতে দেখে তাঁর পিতা একজন নৃত্য-গীতের শিক্ষককে ঘরে এসে শেখানোর ব্যবস্থা করে দিয়েছিলেন। পরে তিনি পাটনা বিশ্ববিদ্যালয় থেকে কলা বিভাগের স্নাতক ডিগ্রী লাভ করেন। তাঁর ব্রজকিশোর সিনহার সঙ্গে বিবাহ হওয়ার পর শহুরের বাড়ি থেকে সঙ্গীতের ক্ষেত্রে অল্প বাধার সম্মুখীন হয়েছিল যদিও তাঁর স্বামী তাঁকে পূর্ণ সমর্থন জানিয়েছিলেন।

কর্মজীবন
শারদা সিনহা ৮০র দশকে মৈথিলী, ভোজপুরী এবং মগহী ভাষার পারম্পরিক লোকগান গেয়ে সমাদৃত হয়েছিলেন। লোকগীতির বাইরে তিনি মৈথিলী কবি বিদ্যাপতির গান শ্রদ্ধাঞ্জলি নামের এলবামে রেকর্ডিং করেছিলেন। সেইসময়ে তাঁর ভোজপুরী গানসমূহ বিহার এবং উত্তর প্রদেশে বিখ্যাত হয়েছিল। তাঁর জনপ্রিয়তার জন্য একটি গানের রেকর্ডিং-এর জন্য সেইসময়ে ৫০ হাজার টাকা পারিতোষিক লাভ করেছিলেন। তিনি হিন্দী ছবি 'ম্যায়নে প্যার কিয়া', 'হাম আপকে হে কন' এবং সাম্প্রতিক সময়ে 'গ্যাংস অফ ওয়াসেপুর' ছবিতে কণ্ঠদান করেছেন। ১৯৮৯ সালে মুক্তি লাভ করা 'মাই' নামের হিন্দী চলচ্চিত্রে তিনি অভিনয়ও করেছিলেন।

ছট পূজার গানের সঙ্গে শারদা সিনহার নাম বিশেষভাবে জড়িত হয়ে আছে। পারম্পরিক ছট গান সমূহ গেয়ে তিনি বিখ্যাত হয়ে উঠেছিলেন। তিনি দেশ বিদেশের বিভিন্ন স্থানে সঙ্গীতানুষ্ঠান পরিবেশন করেছেন।

পুরস্কার এবং সম্মান
শারদা সিনহা মৈথিলী লোকসঙ্গীতের ক্ষেত্রটিতে অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেছিল। বিহার সরকার তাঁকে বিহার কোকিলা উপাধিতে সম্মানিত করেছিল। ২০০৬ সালে মধ্যপ্রদেশ সরকার তাঁকে দেবী অহল্যা সম্মান প্রদান করেছিল। ২০১৮ সালে ভারত সরকার তাঁকে পদ্মভূষণ পুরস্কার প্রদান করে।

তথ্যসূত্র

১৯৫২-এ জন্ম
ভারতীয় কণ্ঠশিল্পী
বিহারের সঙ্গীতশিল্পী
জীবিত ব্যক্তি
হিন্দুস্তানি সঙ্গীতশিল্পী
ভারতীয় ধ্রুপদী গায়িকা
ভারতীয় লোক গায়িকা
ভারতীয় লোক গায়ক
শিল্পকলায় পদ্মশ্রী প্রাপক
মহিলা হিন্দুস্তানি সংগীতশিল্পী
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় গায়িকা
শিল্পকলায় পদ্মভূষণ প্রাপক
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
বিহারের নারী সঙ্গীতজ্ঞ
শিক্ষার্থী উপসর্গ

শিক্ষার্থী উপসর্গ বলতে সাধারণত পরিকল্পিত দীর্ঘসূত্রতা বোঝায়, যখন, উদাহরণস্বরূপ, একটি ছাত্র কাজ করতে শুরু করতে নিজের নির্দিষ্ট সময়সীমার শেষ মুহূর্ত পর্যন্ত অপেক্ষা করে। এতে সম্ভাব্য নিরাপত্তা ঝুঁকি মোকাবেলার সময় থাকেনা এবং তা ঐ ব্যক্তিকে মানসিক চাপ ও দুশ্চিন্তায় রাখে। একটি উৎস মতে,  যখন যথেষ্ট মাত্রার তাড়া না আসা পর্যন্ত তা নিশ্চিত করার জন্য সঠিক পরিমাণ প্রচেষ্টা নেয়না।

এই শব্দ দ্বারা সাধারণত দীর্ঘসূত্রতা বর্ণনা করতে ব্যবহার করা হয়। আর শুধুমাত্র শিক্ষার্থী নয়,  সফটওয়্যার ইঞ্জিনিয়ারিং এর ক্ষেত্রেও: "প্রাথমিক গবেষণায় তিন আচরণগত সমস্যা দেখা যায়, যা দলের সদস্যদের উৎপাদনশীলতায় প্রভাব ফেলতে পারে: দুশ্চিন্তা নিয়ন্ত্রণ, স্ল্যাক ব্যবহার এবং শিক্ষার্থী উপসর্গ, যা সাধারণ ওয়াটারফল প্রকল্প বা স্ক্রাম প্রকল্প উভয় ক্ষেত্রে ঘটতে পারে।"

Eliyahu M. Goldratt তার উপন্যাস ক্রিটিকাল চেইন। এ প্রথম এই শব্দটি বলা হয়।

আরও দেখুন 

 হফস্ট্যাটার এর নিয়ম
 সময় ব্যবস্থাপনা

তথ্যসূত্র 

সময় ব্যবস্থাপনা
কল্পনা পাটোয়ারী

কল্পনা পাটোয়ারী আসাম-এর একজন ভারতীয় লোক সঙ্গীতশিল্পী। তিনি উস্তাদ গুলাম মুস্তাফা খানের অনুগামী এবং সুধাকণ্ঠ ড৹ ভূপেন হাজারিকা হচ্ছেন তাঁর অনুপ্রেরণা। কল্পনা পাটোয়ারী বহু সংখ্যক ভোজপুরী গান ছাড়াও বলিউড-এর সাথে অসমীয়া চলচ্চিত্রতে কণ্ঠদান করেছেন। তাঁর কণ্ঠদান করা চলচ্চিত্রসমূহের মধ্যে বলিউডের 'বিল্লু' ও 'আর. রাজুকুমার' এবং অসমীয়া চলচ্চিত্র অহেতুক ও রণাঙ্গন উল্লেখযোগ্য।

তিনি অসমীয়া লোক সঙ্গীতের শিক্ষাগ্রহণ করেছিলেন তাঁর পিতা লোকসঙ্গীতশিল্পী বিপিন পাটোয়ারীর থেকে। এর পরে তিনি লক্ষ্ণৌর ভাতখাণ্ডে সঙ্গীত প্রতিষ্ঠান থেকে ভারতীয় শাস্ত্রীয় সঙ্গীতের শিক্ষা নিয়েছিলেন। তিনি প্রচুর লোক সঙ্গীত চর্চা করলেও ভোজপুরী সঙ্গীত জগতে এক বিশেষ স্থান দখল করতে সক্ষম হয়েছিলেন। তিনি ভোজপুরী সঙ্গীতের বিভিন্ন প্রকার যেমন উর্বি, পাচ্রা, কাজ্রি, সোহার, বিবাহ গীত, চাইতা, নওটংকী ইত্যাদিকে নব-রূপ দিয়ে প্রদর্শন করেছেন।

সঙ্গীতপঞ্জী

হিন্দি চলচ্চিত্রের গান

মারাঠী চলচ্চিত্রের গান

অসমীয়া চলচ্চিত্রের গান

বাংলা চলচ্চিত্রের গান

তথ্যসূত্র

বহিঃসংযোগ 
 কল্পনা পাটোয়ারীর ফেসবুক পৃষ্ঠা

আসামের সঙ্গীতশিল্পী
ভারতীয় কণ্ঠশিল্পী
জীবিত ব্যক্তি
২০শ শতাব্দীর ভারতীয় সঙ্গীতশিল্পী
ভোজপুরি চলচ্চিত্র অভিনেত্রী
বড়পেটা জেলার ব্যক্তি
বলিউডের নেপথ্য সঙ্গীতশিল্পী
হিন্দি ভাষার সঙ্গীতশিল্পী
অসমীয়া নেপথ্য সঙ্গীতশিল্পী
কটন কলেজ, গুয়াহাটির প্রাক্তন শিক্ষার্থী
ভারতীয় লোক গায়িকা
ভারতীয় লোক গায়ক
ভারতীয় ধ্রুপদী গায়িকা
ভারতীয় নেপথ্য গায়িকা
ভারতীয় চলচ্চিত্র অভিনেত্রী
আসামের রাজনীতিবিদ
অসম গণপরিষদের রাজনীতিবিদ
২০শ শতাব্দীর ভারতীয় গায়িকা
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
আসামের রাজনীতিতে নারী
আসামের নারী সঙ্গীতজ্ঞ